แห่ขอสินเชื่อบ้านธอส.คึกคักเล็งขยายวงเงินเพิ่ม
ธอส.สำนักงานใหญ่คึก ประชาชนแห่ขอสินเชื่อตามมาตรการกระตุ้นอสังหาฯของรัฐบาล เตรียมพิจารณาขยายวงเงินเพิ่มอีก หมื่นล้าน
19 ต.ค. 2558

ธอส.สำนักงานใหญ่คึก ประชาชนแห่ขอสินเชื่อตามมาตรการกระตุ้นอสังหาฯของรัฐบาล เตรียมพิจารณาขยายวงเงินเพิ่มอีก หมื่นล้าน
เมื่อวันที่ 19 ต.ค.บรรยากาศที่ธนาคารอาคารสงเคราะห์ (ธอส.) สำนักงานใหญ่เป็นไปอย่างคึกคัก เนื่องจากเป็นวันแรกของการเปิดให้ประชาชนยื่นขอสินเชื่อเพื่อที่อยู่อาศัยตามมาตรการกระตุ้นอสังหาริมทรัพย์ของรัฐบาล โดยมีประชาชนเดินทางมารอยื่นขอสินเชื่อตั้งแต่ช่วงก่อนธนาคารเปิดทำการ
นายฉัตรชัย ศิริไล รองกรรมการผู้จัดการ กลุ่มงานสินเชื่อ ธอส. กล่าวว่า ประชาชนสามารถเข้าขอสินเชื่อได้ที่ ธอส. ทุกสาขาทั่วประเทศ ซึ่งคาดว่า ภายในสิ้นปีนี้วงเงินสินเชื่อที่อนุมัติไว้ 10,000 ล้านบาท จะได้รับความสนใจจนหมดวงเงิน โดยจะมีประชาชนได้สินเชื่อกว่า 7,000 คน ซึ่งทาง ธอส. มีแนวคิดที่จะขยายวงเงินสินเชื่อตามโครงการดังกล่าวอีก 10,000 ล้านบาท รวมเป็น 20,000 ล้านบาท ทำให้มีประชาชนได้สินเชื่อกว่า 14,000 คน
ด้าน นางอังคณา ปิลันธน์โอวาท ไชยมนัส กรรมการผู้จัดการ ธอส. ว่า จากปริมาณความต้องการของประชาชนที่มายื่นขอสินเชื่อเป็นจำนวนมาก ธอส. จึงเตรียมประเมินความต้องการสินเชื่ออีกครั้งใน 2 - 3 วันข้างหน้า เพื่อนำมาพิจารณาแนวทางการเพิ่มวงเงินในการปล่อยสินเชื่อรอบใหม่ ว่าควรจะเป็นเท่าไร